**Самоевалуација на училиштето: „Љупчо Сантов“ Кочани Подрачje: Наставни планови и програми**

|  |
| --- |
| **Индикатори во рамките на подрачјето:*** 1. **Реализација на наставните планови и програми**
	2. **Квалитет на наставните планови и програми**

 **1.3 Воннаставни активности**  |

**Самоевалуација на училиштето: Подрачје: Наставни планови и програми**

**1.1 Реализација на наставните планови и програми**

|  |  |
| --- | --- |
| Применувани наставни планови и програми | Собрани информации |
| Извор на податоци |
| - Наставни планови и програми од МОН и БРО- Годишни и тематски планирања на наставниот кадар во СОУ „Љупчо Сантов“- Кочани- Дневник на паралелка | Училиштето целосно ги реализира наставните програми одобрени од МОН и БРО во согласност со наставните планови. Секој наставник во консултации со членовите на стручниот актив изработува наставни програми за учебната година и истите ги предаваат во електронска верзија или во печатена форма. Педагошко - психолошката служба ги прегледува изработените програми и доколку има недостатоци им укажува на предметните наставници. При изработката на тематските планирања наставниците предвидуваат примена на современи методи и техники, ИКТ со наведени извори за користење, интегрираат еко - стандарди во рамките на програмата Интегрирање на еколошка едукација во воспитно образобниот систем во РМ како и самостојни мултикултурни активности за меѓуетничка интеграција. За секоја промена која настанува во годишните програми и планирања училиштето е известено од страна на МОН и БРО и за истите се информираат предметните наставници на состаноци на Наставнички совет и на стручните активи. Од годишните и тематските планирања на предметните наставници, кои се предаваат кај педагошко-психолошката служба до први септември е согледано дека се изработени во согласност со наставните програми одобрени од МОН и БРО. Од дневниците на паралелките е констатирано дека реализацијата на наставата целосно се реализира според годишните и тематските планирања. |
| Информираност на родителите и учениците за наставните планови и програми | Собрани информации |
| Извор на податоци |
| -Записници од одржани Наставнички совети- Дневник за работа- Записници од одржани родителски средби | Учениците за наставните планови и програми се информираат од раководителите на паралелките и непосредно од страна на предметниот наставник и за тоа е предвиден првиот час по секој наставен предмет најчесто како наставна единица “запознавање на учениците со наставниот план и програма“. При изборот на нaставен предмет или изборно подрачје на учениците им се објаснува кои предмети ќе ги изучуваат.Родителите со наставниот план и програма се запознаваат индиректно преку своите ученици и директно на родителските средби, како и преку информативните брошури кои ги издава училиштето и дел преку социјалните мрежи. Вработените во училиштето се отворени за соработка со родителите и секогаш подготвени да ги информираат заинтересираните родители за целите и задачите на наставата, како преку групни состаноци така и индивидуални. |
| Приспособување на наставните програми на децата со посебни образовни потреби | Собрани информации |
| Извор на податоци |
| - Интервју со педагошко психолошката служба- Интервју со дефектолог | Од интервјуто со педагогот и психологот е констатирано дека во училиштето бројот на ученици со посебни образовни потреби е многу мал. Во училиштето учат ученици кои имаат лесен физички хендикеп. За потребите на тие ученици и полесен пристап до училниците, распоредот на училници се прави така да тие учат во училници на првиот кат. Од септмеври 2016 година во училиштето работи дефектолог, кој во соработка со предметните наставници го следи напредокот на учениците и дава препораки за изработка на адаптирани програми за учениците со ПОП, како и обезбедување на соодветни услови за нивното образование. |
| Избор на наставни предмети | Собрани информации |
| Извор на податоци |
| - Архива на училиштето- Педагошко - психолошка служба- Анкетни листови за избор на предмет/наставно подрачје- Анкета со ученици | Во согласност со Законот за средно образование во РМ и наставните планови за гимназиско образование и економско - правна и трговска струка учениците имаат право да избираат во кое наставно подрачје ќе го продолжат своето образование или кој наставне предмет ќе го изучуваат. Училиштето нуди 3 (три) изборни предмети и 3 изборни подрачја за учениците од гимназиските паралелки, според наставните планови и програми.Избор на дел од наставните предмети учениците во економско - правна и трговска струка вршат преку анкетирање во второто полугодие од втора година, а се однесува за наставата во трета и четврта година. Тоа е случај и со гимназиските паралелки. Учениците од економската струка добиваат анкетни ливчиња со предлог за избор на потенцијални наставни предмети во интерс на завршен испит или пак за полагање на матура. Гимназиските паралелки добиваат анкетни ливчиња за избор на подрачје (комбинација од наставни предмети покрај задолжителните предмети) кои се во согласност со нивните интереси и желби и обезбедуваат полесна проодност кон високообразовните институции. |
| Планирање на активности за реализација на слободните часови / проектните активности на училиштето | Собрани информации |
| Извор на податоци |
| - Педагошка документација на педагошко - психолошка служба- Анкетни листови за избор на проектна активност- Дневник на паралелка | Во месец септември учениците се анкетираат за избор на проектни активности во гимназиските паралелки и избор на слободни часови во економските паралелки. При анкетирањето на учениците им се поделуваат анкетни листови со кои се нудат програми од различни области, а изборот го прават самите ученици во согласност со нивните интереси и желби. Наставниците кои реализираат проектни активности изработуваат програма за работа и истата ја предаваат во септември месец кај педагошко –психолошката служба.Во дневникот на паралелка се евидентира реализацијата на проектните активности. Сите ученици од прва, втора и трета година се реализираат проектни активности од областа иновации и претприемништво, култура на здраво живеење, биологија, граѓанска култура, хор и оркестар. |

**1.2 Квалитет на наставните планови и програми**

|  |  |
| --- | --- |
| Родова и етничака рамноправност и мултикултурна сензитивност во наставните програми и учебните помагала | Собрани информации |
| Извор на податоци |
| - Наставни програми од МОН и БРО- Програма за работа на училиштето- Дневник за работа на педагог и психолог- Годишен извештај за постигнатиот успех и поведение- Наставни програми по предметите конституционо уредување, основи на правото, социологија, педагогија, географија, македонски јазик и литература, образование за животни вештини- Сертификати | Од наведените извори може да се согледа дека наставните програми по одредени предмети опфаќаат теми кои ги запознаваат учениците со родовата и етничка рамноправност и со тоа ги поттикнуваат учениците за прифаќање на различностите во општеството. Од учебната 2014/2015 год. во училиштето започна со имплементација на проектот „Меѓуетничка интеграција во образованието“. Поголем дел од наставниот кадар на часовите на класната заедница и на часовите од редовната настава интегрираат теми за мултикултурно образование. Училиштето има склучено партнерство со училиште од општина Врапчиште и се реализирани заеднички активности помеѓу ученици и наставници од двете училишта. Активностите беа реализирани многу успешно, и кај учениците постои интерес за организирање на повеќе вакви активности. Членовите на училишниот тим за меѓуетничка интеграција успешно ги заврши своите обврско во рамките на проектот Меѓуетничка интеграција во воспитно - образовниот систем во РСМ и затоа добија и сертификати од USAID. Наставниците кои ги реализираа заедничките активности исто така добија сертификати за стекнати компетенции на наставник за успешна реализација на активности за меѓуетничка интеграција.На класните часови се реализира програмата образование за животни вештини и преку оваа програма се опфатени теми за поттикнување на родовата и етничката рамноправност.Преку активностите на педагошко - психолошката служба за одбележување на позначајни денови, како: Меѓународен ден на толеранцијата, Ден на човековите права, Ден на правата на детето исл. се посветува посебно внимание на мултикултурниот соживот.  |
| Интегрирање на карактеристиките и потребите на локалната средина во наставните програми и наставните помагала | Собрани информации |
| Извор на податоци |
| -Оперативни планови за час - Разговор со предметни наставници - План на активности за проектот „Интегрирање на еколошко образование во воспитно - образовниот систем на РМ“ | Секој предеметен наставник во зависност од флексибилноста на наставната програма, при реализацијата на наставата ги интегрира карактеристиките на локалната средина. Поголемиот број наставници, особено оние кои предаваат во економските паралелки, теоретски стекнатите знаења ги поткрепуваат со практични примери од локалната и пошироката средина. Постојат примери за соработка со локалниот бизнис сектор и други институции, кои се вклучуваат во реализацијата на наставата со презентирање на сопствените искуства. Од учебната 2010/2011 год. училиштето е член на еко мрежата, чија цел е подигнување на еколошката свест на учениците и вработените. За таа цел во редовната настава е предвидено интегрирање на еколошкото образование во програмите по одредени предмети. Во втората половина на август сите предметни наставници при изработувањето на годишните и тематските планирања планираат и интегрирање на еколошкото образование во соодветните теми и истите планирања ги пријавуваат кај педагогот. Училиштето активно зема учество во реализацијата на сите активности кои ги организира општината. |
| Интегрирање на општите (меѓупредните) цели на образованието | Собрани информации |
| Извор на податоци |
| - Наставни програми од МОН и БРО- Годишни и тематски планирања на предметни наставници- Оперативни планови за час- Дневник за работата на педагошко - психолошка служба  | Најголем број од предвидените наставни програми содржат интегрирање на меѓупредметните цели, како воспитни цели. Од годишните и тематските планирања на предметните наставници и дневникот за работа на педагошко - психолошката служба, согледано е дека имаат опфатено наставни теми со кои се поттикнува градењето на позитивни карактерни особини на воспитаниците, ставајќи акцент на: одговорност, соработка, самодоверба, креативност, критичко мислење, меѓусебно почитување, толеранција и сл.  |
| Влијание на наставниците, родителите и социјалните партнери врз наставните планови и програми | Собрани информации |
| Извор на податоци |
| - поднесени барања- разговор со наставници- интервју со педагошко - психолошка служба | Стручниот актив на наставници по економски предмети поднесуваат барања за воведување на нови насоки во средното економско училиште до Центарот за средно стручно образование и обука, со цел да се следат современите текови на општествениот живот. Пооделни предметни наставници кои имаат потешкотии со реализацијата на програмата заради мал фонд на часови, имаат реагирано до советници од БРО, но сеуште немаат никаква повратна информација. Ова врз наставниот кадар влијае демотивирачки. Досега не се забележани примери за превземање на активности од страна на родителите за изменување на наставните планови и програми. |
| Обем и разновидност на планираните и реализираните воннаставни активности | Собрани информации |
| Извор на информации |
| - Годишна програма за работа на училиштето- пофалници и признанија од манифестации и натпревари- анкета со ученици | Училиштето нуди можност за организирање на воннаставни активности во согласност со интересите на учениците, како и со просторните и финансиските можности со кои располага. Дел од тие активности се екскурзии, општествено корисни активности, еколошки акции, собирни акции со хуманитарен карактер, едукација на различни теми за личниот развој на учениците, хор и оркестар, кошаркарски и фудбалски тим, футсал тим, тенис, драмска и литературна секција и др. Голем удел во изборот, планирањето и организирањето на овие активности имаат и членовите на младинската организација.Имајќи во предвид дека задолжителниот неделен фонд на часови е од 30 до 35 часа, може да се констатира дека учениците и наставниот кадар не можат целосно да се посветат на реализација на воннаставни активности. Учениците резултатите од овие активности ги презентираат на пошироката јавност на патрониот празник, на натпревари и други манифестации кои се организираат по повод одбележување на значајни денови.Забележителни се успесите кои ги постигнува училишниот спортски клуб, со учество на општински, регионални и државни натпревари и награди кои ги освојуваат, хорот и оркестарот со освоени награди на државно ниво, како и успехот на учениците кои го постигнаа и во филмската продукција со освојување на втората награда на државно ниво за најдобар спот за борба против насилство врз жената. Веќе 20тина години ученици и наставници активно учествуваат во проектот ЦКА-ПХВ(Црвен крст во акција- промоција на хумани вредности),проект преку кој учениците стануваат волонтери во Црвениот крст.Од учебната 2017/2018 година до денес ученици и наставници се вклучени во реализација на проекти од Еразмус+ програмата преку кои се оствари соработка и размена на искуства со различни европски држави: Италија, Романија, Словачка, Норвешка, Англија, Португалија, Бугарија, Словенија и Турција.Од анкетата со учениците може да се заклучи дека учениците се запознаени со активностите што се организираат (60% од анкетираните ученици изјавиле дека се запознаени со активностите и поголем дел изјавиле дека активно учествуваат во секции што ги организира училиштето). |
| Опфатеност на учениците со воннаставни активности | Собрани информации |
| Извор на информации |
| - разговор со предметни наставници- интервју со стручни соработници | Во воннаставните активности се вклучени ученици кои имаат посебен интерес кон одредени науки и активности. Но и покрај преголемата преоптовареност на учениците со наставните програми, голем број на часови секојдневно, недоволно просторните и финансиските можности со кои располага училиштето вклученоста на учениците во овие активности е на завидно ниво, но бележи благ пораст во последните години. |
| Вклученост на учениците во изборот и во планирањето на работата во воннаставните активности | Собрани информации |
| Извор на информации |
| - разговор со предметни наставници- Програма за работа на училиштето- разговор со претставници од младинската организација- извештаи за работа на училиштето | Учениците се вклучуваат во воннаставните активности по сопствен избор во согласност со нивните интереси и желби. Во изборот на воннаставни активности учествуваат и претставниците на младинската организиација со конкретни предлози за организирање на активности за кои младите покажуваат посебен интерес. Секоја учебна година членовите на младинската организација успешно реализираат хуманитарни акции, спортски натпревари, одбележување на значајни денови. |
| Афирмирање на учениците и на училиштето преку воннаставните активности | Собрани информации |
| Извор на информации |
| - фотографии од патронати- награди, пофалници и признанија од учество на натпревари - разговор со предметни наставници- анкета со ученици- извештаи за работа на училиштето | Резултатите од работата во воннаставните активности учениците имаат можност да ги презентираат на различни манифестации што ги организира училиштето: патронат, отворен ден во училиштето, презентирање пред учениците од основните училишта, натпревари и манифестации кои ги организира Локалната самоуправа. Во училиштето се истакнуваат изработките на учениците, во училишниот хол постои одредено место каде се изложуваат добиените награди на учениците, нивните постигања се презентираат на пошироката јавност преку локалните електронски и пишани медиуми.Од анкетета спроведена со учениците за учество во воннаставни активности повеќе од 50% од анкетираните ученици се изјасниле дека активно се вклучуваат во истите. |

**Самоевалуација на училиштето: Подрачје: Наставни планови и програми**

|  |
| --- |
| **Клучни јаки страни*** Целосно и навремено реализирање на наставните планови и програми;
* Успешно реализирање на изборот на наставните предмети;
* Функционално организирање на образование за човековите права, граѓанско образование и слични теми;
* Успешна имплементација на активности за меѓуетничка интеграција во образованието;
* Успешно реализирање на воннаставни активности и покрај потешкотиите со кои се соочуваат вработените и учениците.
 |
| **Слабости*** Училиштето не покренува доволно иницијативи за изменување на постоечките наставни планови и програми
 |

**Самоевалуација на училиштата: Подрачје: Наставни планови и програми**

|  |
| --- |
| **Анализа на резултатите:** Наставните планови и програми целосно се реализираат, во планирањето на наставата се следат препораките од МОН и БРО, како и потребите и интересите на учениците во согласност со современите трендови на живот. Воспитно - образовната дејност во училиштето ја реализира високообразован наставен кадар. За нивно континуирано стручно надоградување и усовршување потребно е реализација на дополнителни обуки, што во последните неколку години не е пракса. Во однос на изборот на наставните предмети од страна на учениците во континуитет и како традиција училиштето успешно го организира изборот на наставните предмети. При реализација на наставните планови и програми по сите предмети активна е партиципацијата на учениците, додека како слабост е идентификувано малото учество на родителите, но за разлика од минатото постојат бројни можности и за нивно вклучување во промените и реализацијата.Од оваа 2019 година покрај учеството на учениците во ЦКА-ПХВ е формирана и локална организација на Црвен крст во училиштето чија што цел е активно вклучување во хуманитарни и слични акции. Воннаставните активности се значаен дел од воспитно - образовната дејност на училиштето. Преку нив на учениците им се овозможува реализација на сопствените потенцијали и афирмација на креативноста и ентузијазмот кој го поседуваат. Тоа е место за надградба, не само теоретски, туку практично и преку реализација на бројни активности и работа на проекти од интерес на училиштето и локалната заедница. Во контекст на ова постојано функционираат училишниот хор и оркестар, кошаркарскиот тим, фудбалскиот тим, футсал тимот, литературна и драмска секција, ликовна секција, како и разни кампањи за запознавање со човековите слободи и права и заштита на истите, подигнување на еколошката свест кај лкокалното население.Јака страна на нашето училиште како во редовната, така и во воннаставната работа е начелото на недискриминираност по било кој основ, еднаков пристап кон сите ученици. |

|  |
| --- |
| **Идни активности: Приоритетни подподрачја (оддели) во рамките на ова подрачје кои може да бидат вклучени во планот за развој на училиштето****-**  Иницирање за организирање на обуки од страна на МОН и БРО за осовременување на наставните програми. |